burgasdotpro/wikipedia huggingface dataset:
Európska kvalifikácia na Majstrovstvá sveta FIFA vo futsale 1992

Kvalifikácie na Majstrovstvá sveta FIFA vo futsale 1992, ktorú organizuje Európska futbalová únia (UEFA), sa zúčastnilo 10 európskych štátov, ktoré bojovali o 6 miesteniek na záverečný turnaj v 2 skupinách kvalifikácie. 
Priamy postup.
Priamo postupovala iba hostiteľská krajina, ktorá sa na prvých majstrovstvách sveta v roku 1989 nepredstavila:
Výsledky.
Skupina 1.
1 Po vylúčení Juhoslávie z FIFA ju nahradilo družstvo Belgicka.
Moravské nárečia

Moravské nárečia alebo moravčina je súhrnné označenie pre slovanské dialekty používané na území Moravy, jednej z historických krajín Česka. Zvyčajne sa považujú za nárečia češtiny, s výnimkou niektorých východných dialektov, ktoré sú niekedy radené k slovenčine. Časť Moravanov však moravčinu chápe ako samostatný jazyk (moravský jazyk). Pri sčítaní obyvateľstva v Česku v roku 2011 sa k moravčine ako materinskému jazyku prihlásilo spolu 108 469 obyvateľov.
Labrador (polostrov)

Labrador (-po slovensky aj po anglicky/francúzsky; iné názvy: slov. Labradorský polostrov, angl. Labrador Peninsula/ fr. Péninsule du Labrador, angl. Labrador-Ungava, angl. Quebec-Labrador peninsula /fr. Péninsule du Québec-Labrador, angl. Greater Labrador peninsula , angl. Ungava Peninsula (v širšom zmysle)/ fr. Péninsule d'Ungava (v širšom zmysle)) je polostrov vo východnej Kanade na pobreží Atlantického oceána, ktorý je na západe obklopený Hudsonovým zálivom, na severe Hudsonovým prielivom, na východe Labradorským morom, na východe Zálivom svätého Vavrinca. Treba podotknúť, že v oficiálnom kanadskom zozname názvov geografických objektov nie je žiaden polostrov s takýmto územím alebo takýmto menom uvedený . 
Polostrov pozostáva z kanadských regiónov Ungava (administratívne jednotky Saguenay-Lac-Saint-Jean, Côte-Nord a Nord-du-Québec) a Labrador (Labrador je súčasť provincie Newfoundland a Labrador) v provincii Quebec. Rozloha polostrova je približne 1 400 000 km2, a žije tu asi 150 000 ľudí (2006).
Polostrov prvýkrát pozorovali Európania v roku 1498. Ako prví ho opísali portugalskí moreplavci João Fernandes Lavrador a Pêro de Barcelos.
Geologicky tvorí podložie polostrova Kanadský štít, ktorý je v tejto oblasti výrazne poznačený ľadovcovými procesmi poslednej ľadovej doby.
Karolman

Karolman alebo Karloman (po nemecky "Karlmann", po francúzsky "Carloman", po latinsky "Carlomannus") môže byť:
The Sims 3

The Sims 3 je počítačová hra z roku 2009 vytvorená Štúdiom Maxis a produkovaná spoločnosťou Electronic Arts. Ide o pokračovanie slávnej hry The Sims 2. Je dostupná pre PC, PlayStation 3, Xbox 360, Nintendo DS, Nintendo Wii a mobilné telefóny s aplikáciou Java, Android alebo iOS. Žánrovo ide o simulátor života. Dátum vydania sa dlho menil, ale nakoniec sa ustálil na 5. jún 2009. 
O hre.
V hre ovládate svojho Simíka (virtuálnu postavu) a celú jeho rodinu od jeho narodenia až do smrti. Postavíte mu dom, posielate ho do práce, môžete ho oženiť a mať deti.
Nové susedstvo Sunset Valley je živé a neobmedzené. V hre je možné sa pohybovať bez nahrávacích obrazoviek medzi všetkými miestami hry, čo zlepšuje plynulosť hrania. Po meste sa je možné pohybovať pešo, autom či na bicykli.
Súčasťou The Sims 3 je realistický editor tvorby Simíkov. Hráč si svojich Simíkov tvorí podľa svojich predstáv. Editor po novom obsahuje slobodnú voľbu pri výbere farieb či vzorov šiat, ale aj topánok a ponožiek, možno si zvoliť rôznu farbu vlasov a podobne. Tiež je možné prideliť každej osobe päť odlišných vlastností. Medzi ne patrí napríklad odvaha, umelecké sklony, vtieravosť, vegetariánstvo, puntičkárstvo, kleptománia, romantickosť, nešikovnosť a mnoho ďalších. 
&lt;br&gt;V móde stavanie teraz možno nábytok umiestňovať kamkoľvek v akomkoľvek uhle a hráč už nie je obmedzovaný štvorcovou sieťou. Objekty je možné natáčať aj uhlopriečne. Rovnako ako pri tvorbe oblečenia možno meniť povrchy a farby nábytku.
Biosférická rezervácia danausa sťahovavého

Biosférická rezervácia danausa sťahovavého je chránené územie v centrálnej oblasti Mexika. Rezervácia slúži ako útočisko motýľa danausa sťahovavého, ktorý sem prilieta z USA a Kanady a prečkáva tu zimné obdobie.
Rezervácia sa nachádza približne od Mexika v nadmorskej výške medzi 2 000 a na hranici štátov Michoacán a Mexiko. Skladá sa z 3 oddelených lokalít ("Cerro Altamirano, Chincua-Campanario-Chivati-Huacal a Cerro Pélon") a jej celková výmera je .
Rastú tu napríklad poddruhy borovice Pinus pseudostrobus, Pinus rudis, Pinus teocote, Pinus oocarpa, Pinus michoacana či jedľa posvätná.
V roku 2008 bola rezervácia zapísaná na zoznam Svetového dedičstva UNESCO.
Dom a ateliér Luisa Barragána

Dom a ateliér Luisa Barragána je stavba vysokej architektonickej a umeleckej hodnoty. Nachádza sa v Mexiku - hlavnom meste Mexika, presná adresa je "calle General Francisco Ramírez 12 a 14". 
Dom bol postavený v roku 1948 podľa návrhu Luisa Barragána, ktorý dom neskôr obýval. Ide o ojedinelý príklad architektovej tvorivej práce v povojnovom období. Betónová stavba o celkovej výmere 1 162 m² disponuje okrem prízemia i 2 poschodiami a malou záhradkou. Barragánova práca kombinuje moderné a tradičné umelecké prvky a prúdy a spája ich do novej jedinečnej formy. 
V súčasnosti je objekt využívaný ako múzeum. Prehliadky sú možné len v skupine so sprievodcom.
V roku 2004 bol dom zapísaný na zoznam Svetového dedičstva UNESCO
Žilnatina (rastlina)

Žilnatina ("venatio"), niekedy nazývaná nervatúra, je systém ciev (žiliek) v listoch rastlín nadväzujúci na stopku. Ich úlohou je privádzať živiny a mechanicky spevňovať list, vytvára jeho rebrovanie. Sú často vystužené sklerenchýmom. Ovplyvňuje tvar čepele a je dôležitým vodidlom pri rozlišovaní listov.
Opis.
Veľa listov je žilnatinou prestúpených úplne. Žilnatinou, t.j. cievnymi zväzkami vodivého rastlinného pletiva, sú živiny roznášané omnoho rýchlejšie, než priamo medzi bunkami. Zo stonky vedú do listu minerálne látky a v opačnom smere sa odvádzajú asimiláty (sacharidy). Často možno pohľadom rozlíšiť hlavné rebro a postranné žilky rôzneho radu. Primárne, hlavné žilky bývajú niekedy prepojené komisurálnymi žilkami (napr. pri lipnicovitých ("Poaceae"), sekundárne žilky vyššej úrovne sú prepojené anastomoznými spojkami. Konečné rozvetvenie v jemných žilkách je veľmi zjednodušené a obsahuje často len tracheidy, ktoré končia slepo.
Štruktúra jemných žiliek medzi rebrami, vytvorenými primárnymi a sekundárnymi žilkami, je zložená zo siete mnohouholníkovitých častí veľmi rozličného tvaru. Ak vytvárajú žilky vyšších radov hustú sieť, hovoríme o sieťovitej žilnatine.
Podľa prítomnosti a nápadnosti žiliek možno listy rozdeliť na:
Rozdelenie.
Vo všeobecnej praxi sa jednotlivé druhy žilnatín odlišujú a sú pomenované podľa usporiadania hlavných žiliek. Neexistuje typ žilnatiny, ktorý je presne priradený jednoklíčnolistovým alebo dvojklíčnolistovým rastlinám, existujú len typické. Rozdeľujú sa takto:
Najpôvodnejšia.
Tejto žilnatine s neprepojenými žilkami sa hovorí otvorená žilnatina ("venatio aperta"), všetky ostatné sú uzavreté žilnatiny ("venatio conjucta").
Evolúcia.
Žilnatina je z celého listu najtrvanlivejšia časť, často sa nachádza aj pri archeologických nálezoch a pomáha spätne určovať fosílne rastliny. Z nálezov z geologického obdobia spodnej kriedy možno určiť, že najpôvodnejšie listy dvojklíčnolistových rastlín boli jednoduché, celokrajné. Súčasne s primitívnym dvojklíčnolistovým typom listov boli nájdené aj drobné listy so znakmi jednoklíčnolistových rastlín. Pokiaľ skutočne prináležia jednoklíčnolistovým, boli tieto línie separované minimálne už v spodnej kriede.
Amel-Marduk

Amel-Marduk, v Biblii nazývaný Evil-Mérodach, bol syn a nástupca Nebukadnesara II., babylonského kráľa, a bol tretím kráľom z chaldejskej (novobabylonskej) dynastie.
Vládol iba dva roky (562-560 pred Kr.). Podľa biblickej 2. knihy kráľovskej bol vľúdny k Jojáchínovi, kráľovi Júdskeho kráľovstva, udelil mu milosť a prepustil ho zo zajatia, v ktorom bol držaný celých 37 rokov. (2. Kráľ. 25:27). Údajne pre nedodržiavanie politiky svojho otca bol Amel-Marduk zavraždený svojím švagrom Nergal-Sarecerom (Neriglissarom), ktorý sa potom ujal vlády.
Chlapčenský úsmev

Chlapčenský úsmev je debutový sólový štúdiový album Vaša Patejdla, ktorý vydal Opus 1. júla 1986 na LP. V roku 1996 vyšla reedícia albumu od vydvateľstva Bonton Music, na ktorej bolo päť pridaných hudobných bonusov.
Gára

Gára môže byť:
Európska kvalifikácia na Majstrovstvá sveta FIFA vo futsale 2000

Kvalifikácie na Majstrovstvá sveta FIFA vo futsale 2000, ktorú organizuje Európska futbalová únia (UEFA), sa zúčastnilo 27 európskych štátov, ktoré bojovali o 5 miesteniek na záverečný turnaj v 5 skupinách kvalifikácie. Prebiehala od 30. januára5. marca 2000.
AIKA Online

AIKA Online je free MMORPG hra vydaná spoločnosťami Gala, Inc. a HanbitSoft. Hra je distribuovaná prostredníctvom portálov "gPotato" patriacim spoločnosti Gala, Inc..
Informácie o hre.
Príbeh hry sa odohráva vo fantasy svete Arcane, ktorý vytvorila bohyňa Aika. Ústredným motívom hry je boj proti démonovi Zerecasovi, ktorý sa rozhodol ovládnuť celý svet Arcane. Aika vytvorila ďalšie bytosti Prans, ktoré po boku hráčov môžu proti Zerecasovi bojovať.
Hra sa delí len na povolania (classy) a hráč si vyberie čo chce byť a zvolí si, či chce hrať za ženskú postavu alebo za mužskú. Od toho sa odvíja jeho povolanie.
Rasy v AIKA Online.
Sú Alethius, Feonir, Lenaria, Vanov, a Ostyrion. Každá rasa má svoj vlastný príchod do sveta Arcane, ale všetky rasy zdieľajú rovnakú mapu a môžu plniť rovnaké úlohy (questy). Rasu si hráči v AIKA Online nevyberajú ešte pred začatím hry, ale až po splnení úlohy na 10-tej úrovni. Vtedy sa stávajú príslušníkmi jednej z národností. Na začiatku hry sa volí iba funkcia a mužská / ženská postava.
Bata (Rovníková Guinea)

Bata je najväčším mestom v Rovníkovej Guinei. Odhadovaný počet obyvateľov za rok 2005 bol približne 173 000.
Nachádza sa v provincii Litoral, na pobreží Guinejského zálivu. Z mesta premáva dôležité trajektové spojenie s ostrovom Bioko, kde sa nachádza hlavné mesto krajiny Malabo. Aj Bata zažila odchod časti obyvateľov európskeho pôvodu po osamostatnení krajiny (1969), no silným stimulom pre rozvoj bol nález veľkých ložísk ropy v roku 1996.
Veľmajster

Veľmajster môže byť:
Temenos (syn Aristomacha)

Temenos (starogr. "Τέμενος" – "Temenos", ) je v gréckej mytológii syn Aristomacha, pochádzajúceho z rodu Heraklovcov.
Temenos a jeho brat Kresfontes približne osemdesiat rokov po trójskej vojne viedli piaty a tentokrát už víťazný útok Dórov na mykénsky Peloponéz.
Pri predchádzajúcom útoku po mori Heraklovci neuspeli, lebo Hippotes zabil veštca z Arkádie o ktorom si myslel, že ho poslal nepriateľ. Za túto vraždu boh Apolón zničil Heraklovcom flotilu, ktorá vyplávala z Naupaktu morskou búrkou a navyše zostatok ich vojska potrestal hladomorom. Heraklovci poprosili preto o radu veštiareň v Apolónovom chráme v Delfách a tá im odporučila, aby vinníka poslali do desaťročného vyhnanstva a zvolili si za vodcu trojokého. Heraklovci radu uposlúchli, Hippota poslali do vyhnanstva a keď potom Temenos stretol muža na oslovi, čo mal len jedno oko ihneď pochopil, že veštba sa vzťahuje na neho. Tým mužom bol Oxylos, ktorý bol tiež Heraklovým potomkom a pôvodne vládol v Aitólii, ale stadiaľ musel do vyhnanstva, lebo nešťastnou náhodou na hrách v Tébach zabil hodeným diskom svojho brata. Boh Apolón Heraklovcom potom odpustil a ich následná morská výprava z Naupaktu a vylodenie vojska na Peloponéze bolo už úspešné.
Podľa Polyaina Temenos riadil útok Heraklovcov po mori cez morskú úžinu korintského zálivu z Naupaktu do Rhionu. Aby Temenos zmiatol nepriateľa poslal do Rhionu Lokrov, ktorí protivníka oklamali, že príprava v Naupakte je len predstieraný manéver a v skutočnosti sa chystá pozemný útok cez Istmos (korintská šija). Peloponézania posolstvu uverili a Temenos následne obsadil Rhion bez odporu.
Heraklovci potom porazili posledného mykénskeho vládcu Tisamena a Peloponéz si podrobili. Krajinu si následne rozdelili žrebom. Kresfontes sa stal kráľom Messénie, keďže ich brata Aristodéma ešte pred útokom zabil blesk, Lakónia so svojim kráľovským sídlom v Sparte bola pridelená jeho synom Eurysthenovi a Proklovi a Temenos sa stal vládcom v Argu, kde predtým vládol Tisamenos.
Temenos sa stal otcom desiatich detí, synov Keisa, Keryna, Falka, Agraia, Agelaa, Eurypyla, Kallia, Isthmia, Klyta a dcéry Hyrnétho. Keďže funkciou veliteľa vojsk v Argu Temenos nemenoval ani jedného zo svojich synov, ale uprednostnil Déifonta, manžela svojej dcéry Hyrnethy, stalo sa mu toto rozhodnutie osudným. Jeho synovia Agelaos, Eurypylos a Kallias sa obávali, že Deifontes zneužije svoju moc a stane sa kráľom v Argu, preto najali vrahov, ktorí ich otca zavraždili. Podľa Pausania jeho vrahmi boli synovia Keisos, Kerynes a Falkes. Kráľovstva v Argu sa nakoniec zmocnil Keisos, jeho najstarší syn.
Podľa inej verzie Temenos utiekol do Tegee v Arkádii, kde zomrel ako mocná a uctievaná osoba. Pausanias však píše, že v Argu po ňom pomenovali územie zvané Temenium, kde sa nachádzala aj jeho hrobka uctievaná Dórmi.
Potomkom Temena pripisujú antickí autori založenie macedónskeho kráľovstva. Podľa legendy sa tam prvým kráľom stal Perdikkas I., ktorý spolu so svojimi bratmi Gauanom a Aeropom ušiel z Argu, následne vyhnal zo svojej krajiny Pierov a začal vládnuť v novozaloženom sídle Aigai.(dnes Vergina)
Európska kvalifikácia na Majstrovstvá sveta FIFA vo futsale 2004

Kvalifikácie na Majstrovstvá sveta FIFA vo futsale 2004, ktorú organizuje Európska futbalová únia (UEFA), sa zúčastnilo 32 európskych štátov, ktoré bojovali o 5 miesteniek na záverečný turnaj v 10 skupinách kvalifikácie a následnom play-off. Prebiehala od 1. novembra17. decembra 2003.
Sue Gardnerová

Sue Gardnerová (* 11. máj 1967, Bridgetown, Barbados) je kanadská novinárka, od decembra 2007 výkonná riaditeľka Wikimedia Foundation. Pred menovaním do funkcie pôsobila ako novinárka, producentka a dokumentaristka pre Canadian Broadcasting Corporation (CBC), kanadskú verejnoprávnu inštitúciu. Pre CBC tiež viedla internetový portál cbc.ca. 
V roku 2012 sa umiestnila na 70. mieste rebríčku najsilnejších žien sveta, ktorý publikuje magazín Forbes. Magazín tiež poznamenal, že počas jej pôsobenia desaťnásobne vzrástol počet finančných podporovateľov Wikimedia Foundation. Sue Gardnerová tiež viedla blackout Wikipédie na protest proti anti-pirátskym zákonom v USA, známym pod skratkou SOPA.
1. mája 2014 bolo oznámené, že od 1. júna 2014 ju vo funkcii výkonnej riaditeľky WMF nahradí Lila Tretikov.
Zoo Tycoon 2

Zoo Tycoon 2 je strategicko-budovateľská počítačová hra od spoločnosti Microsoft Game Studios, ktorá je dcérskou firmou Microsoftu. Predchodcom bol Zoo Tycoon od rovnakej firmy. Druhý diel je vylepšený hlavne čo sa týka grafiky.
Priebeh hry.
Úlohou hráča je s pomocou zvolenej finančnej čiastky vybudovať čo najdokonalejšiu zoologickú záhradu (ďalej len ZOO). Má možnosť si vybrať zo širokej škály plotov pre ohradenie výbehov, terénov, zvierat, potravy pre zvieratá, hračiek, sociálnych zariadení atď. Do ZOO potom chodia návštevníci, o ktorých sa musí postarať.
Tiež môže využívať rôznych zamestnancov:
Možnosti hry.
Hra ponúka rôzne možnosti hrania:
Výzva - obmedzené financie, zvieratá atď. K sprístupneniu ostatných stavieb a zveri musí hráč ZOO udržiavať v dobrom stave, t. j. starať sa aby rástla popularita. Tiež dostáva rôzne úlohy napr. musí vyfotografovať bežiacu gazelu.
Kampaň - je založená na princípe výzvy, hráč musí splniť dané úlohy. Po ich splnení získa možnosť nových stavebných prvkov do ZOO.
Voľná ​​hra - neobmedzené financie, zvieratá atď. Hráč si môže si robiť čo chce.
Zoznam biómov.
Bióm je prostredie, v ktorom žijú hráčove zvieratá.
Rozšírenia hry.
Microsoft Game Studios neskôr vydalo niekoľko rozšírení tejto hry, ktoré pridávajú hlavne nové druhy zvierat.
Žiletky

Žiletky je česko-francúzsky film z roku 1994 natočený režisérom Zdeňkom Tycom.
Mladý muž (Filip Topol) je neschopný naplneniu lásky k dievčaťu svojich snov. Pomaly sa stáva alkoholikom. Keď ho počas vojenskej služby dievča opustí, vylezie v depresii na vysoký továrenský komín, kde cez treskúcu zimu vydrží celú noc, a odmieta sa vrátiť do života. Potom ide na liečenie.
Háskóli Íslands

Háskóli Íslands (anglicky: "University of Iceland"; doslova: "Univerzita Islandu") je verejná výskumná univerzita v Reykjavíku na Islande. Je to najstaršia a najväčšia univerzita na ostrove. Od roku 1911, kedy bola univerzita založená, sa veľmi rozrástla, a teraz sa asi 14 000 študentov vzdeláva v dvadsiatich piatich fakultách. Hlavný školský areál sa nachádza na ulici "Suðurgata" pri jazere Tjörnin v centre Reykjavíku. Ďalší školský areál na nachádza v okolitých oblastiach, ale aj v prírode.
Odbory univerzity.
Hlavné odbory univerzity:
Georgij Viktorovič Adamovič

Georgij Viktorovič Adamovič (* 1. máj 1894, Moskva, Rusko (bývalé Ruské impérium) – † 21. február 1972, Nice, Francúzsko) bol ruský básnik, literárny teoretik a kritik. Jeho tvorba bola spočiatku ovplyvnená akméizmom. V roku 1922 emigroval do Francúzska, kde sa venoval skôr literárnej kritike.
Snímka obrazovky

Snímka obrazovky ( "screenshot") je počítačový termín, ktorý opisuje „zmrazenie“ a skopírovanie aktuálnej podoby obrazovky (monitora počítača) a uloženie v pamäti počítača alebo aj následný záznam na pevný disk v podobe grafického súboru.
Spôsob zaznamenania.
Zvyčajne sa zhotovuje stlačením klávesa Print Screen (na klávesnici za funkčnými klávesmi). Tým sa kópia celého obsahu displeja presunie do tzv. schránky (clipboard). Následne jeho obsah možno uložiť ako grafický súbor. Jeho veľkosť je daná použitým grafickým formátom, rozlíšením obrazovky a farebnou hĺbkou.
Screenshot však možno namiesto klávesových skratiek získať aj pomocou špeciálnych programov. Operačný systém Windows 7 preto obsahuje už vo svojej základnej verzii program Výstrižky, ktorý prácu so získanou snímkou a jej následnou úpravou zjednodušuje.
Snímku len aktívneho okna možno v niektorých operačných systémoch (napr. Microsoft Windows, Mandriva Linux) získať klávesovou kombináciou Alt+PrintScreen (častejší prípad než PrintScreen). Výhodou je
Kvôli čo najlepšiemu výsledku pri následnej tlači je vhodné pred snímkovaním na monitore nastaviť maximálne možné rozlíšenie v kombinácii s vhodnou (zväčšenou) veľkosťou fontov Windows, prípadne použiť iný monitor, ktorý podporuje ešte vyššie hodnoty.
Ráðhús Reykjavíkur

Ráðhús Reykjavíkur (, ) sa nachádza pri jazere Tjörnin v Reykjavíku. Sídli tu starosta mesta Reykjavík Dagur Bergþóruson Eggertsson zo Sociálno demokratickej aliancie. Vo vnútri sa nachádza aj kaviareň a veľká 3D mapa Islandu. Do budovy často pozývajú na vernisáže rôznych umeleckých výstav, nakoľko slúži aj ako galéria.
Budova bola pridelená skupine architektov zo spoločnosti Studio Granda, ktorí mali za úlohu pripraviť plány na výstavbu a vystavať budovu. Postavili ju v roku 1992.
Silvisaurus

Silvisaurus (v preklade "lesný jašter") je vyhynutý rod vtákopanvového obrneného dinosaura, žijúceho v období kriedy na území dnešného amerického štátu Kansas. Jeho jediným druhom je Silvisaurus condrayi.
Nález.
Fosíliu tohto dinosaura objavil v 50. rokoch 20. storočia rančer Warren H. Condray. Ten o nej oboznámil senátora Franka Carlsona, ktorý mu povedal, aby sa obrátil na rektora University of Kansas, Franklina Davida Murphyho. Murphy o nej informoval preparátora z oblasti paleontológie stavovcov prírodovedného múzea univerzity, Russella R. Campa a povedal mu, aby to vyšetril. V júli 1955 Camp s pomocou Condraya odkryl celú kostru tohto dinosaura a v roku 1961 bol tento nález opísaný a pomenovaný Theodorom H. Eatonom mladším, taktiež z University of Kansas, ako "Silvisaurus condrayi". Rodové meno je odvodené z latinského výrazu "silva" (slovensky: les), čo odráža skutočnosť, že tento dinosaurus žil pravdepodobne v lesnom prostredí. Druhové meno je stanovené na počesť Condraya.
Holotyp (KU 10296) bol nájdený v odkryvoch súvrstvia Dakota (neskorý alb až skorý cenoman) v Kansase a pozostáva z neúplnej kostry (osem krčných, desať chrbtových, šesť krížových a tri chvostové stavce, fragment ľavej sedacej kosti, dolný koniec pravej stehennej kosti a článok prsta) a lebky (sánka). Nájdené boli aj kostené štítky (tzv. osteodermy) a ostne. Stav fosílie bol veľmi biedny, nakoľko kosti boli vystavené pošliapaniu stáda dobytka.
Paleobiológia.
Podľa nájdených pozostatkov bola dĺžka silvisaura odhadnutá na približne 4 metre (s lebkou dlhou 33 centimetrov a širokou 25 centimetrov). 
Na každej medzičeľustnej kosti (kosti, ktoré tvoria špičku vrchnej čeľuste) mal osem až deväť zubov, čo nasvedčuje, že mohlo ísť o vývojovo primitívneho zástupcu čeľade Nodosauridae, pretože väčšina vyspelejších foriem mala namiesto toho bezzubý zobák. 
V lebke silvisaura sa nachádzal zložitý systém vzdušných priechodov, ktorého funkcia nie je známa. Pravdepodobne však slúžil na hlasité dorozumievanie sa medzi členami čriedy.
Mierová edukácia

Mierová edukácia je proces nadobúdania "hodnôt", "vedomostí" a rozvíjanie "postojov, znalostí a chovania" na život v harmónii so sebou, ostatnými ľuďmi i s prirodzeným prostredím.
Existuje mnoho deklarácií OSN o dôležitosti mierovej edukácie.
Napríklad:
Definícia.
Ian Harris a John Synott opísali mierovú edukáciu ako sériu „učebných stretnutí“, ktoré čerpajú z ľudí:
Európska kvalifikácia na Majstrovstvá sveta FIFA vo futsale 2008

Kvalifikácie na Majstrovstvá sveta FIFA vo futsale 2008, ktorú organizuje Európska futbalová únia (UEFA), sa zúčastnilo 38 európskych štátov, ktoré bojovali o 6 miest na záverečný turnaj v 10 skupinách kvalifikácie a následnom play-off. Prebiehala od 23. februára16. apríla 2008.
Bitka pri Sandfonteine

Bitka pri Sandfonteine (, ) bolo vojenské stretnutie medzi nemeckými a juhoafrickými jednotkami na začiatku prvej svetovej vojny. Odohrala sa 26. septembra 1914 na území Nemeckej juhozápadnej Afriky (dnešná Namíbia). 
Juhoafrické jednotky, ktoré boli dlhú dobu bez vody a ich zvieratá trpeli smädom, pochodovali k vode popri pahorkoch držaných Nemcami. Britským jednotkám sa podarilo nabrať vodu, ale za cenu veľkých strát prieskumného oddielu. Bez možnosti privolania posíl a z dôvodu prevahy nemeckej palebnej sily sa rozhodli Briti stiahnuť.
Žilina (loď)

Loď Žilina bola vyrobená v roku 1958 v lodenici Dopravného podniku mesta Brna (DPmB) pre lodnú dopravu na Oravskej priehrade.
Dejiny.
Loď Žilina vyrobená brnianskym dopravným podnikom v roku 1958 bola toho istého roku dodaná na Oravskú priehradu, kde ju vtedajší prevádzkovateľ lodnej dopravy, Dopravný podnik mesta Žiliny, uviedol do prevádzky. Išlo vtedy o najväčšie plavidlo na nádrži s kapacitou 250 osôb, v roku 1962 dodaný maďarský hydrobus mohol uviezť len 150 cestujúcich. Ostatné lode nachádzajúce sa v tom čase na jazere boli malé s kapacitou 25 osôb. Od roku 1960 prevzal lodnú prevádzku podnik ČSAD Dolný Kubín, ktorému pripadol aj existujúci lodný park. Časom rástol záujem návštevníkov o plavbu na priehrade, v 70. rokoch lode prepravili ročne až 100 000 cestujúcich. Pribudli tiež niektoré ďalšie lode. Žilina bola odstavená z prevádzky v roku 1989 zrejme kvôli zlému technickému stavu. Plavidlo bolo vytiahnuté na breh v Námestove, kde chátralo. Začiatkom 21. storočia bola loď čiastočne zaliata do betónu a vznikla z nej reštaurácia.
Konštrukcia.
Konštrukcia Žiliny bola zhodná so štyrmi loďami, ktoré DPmB v druhej polovici 50. rokov 20. storočia dodal národnému podniku Československá plavba labsko-oderská (tzv. „brnenky“). Loď, čiastočne odvodenú od plavidiel, ktoré si brniansky dopravný podnik vyrábal pre vlastnú lodnú dopravu na brnenskej priehrade, konštrukčne navrhol Ing. Frank spoločne s pražským lodiarom Adolfom Špirkom. Ide o dvojpalubovú osobnú loď. Vstupy do plavidla sa nachádzajú približne v polovici jeho dĺžky po oboch stranách a vedú do centrálneho vstupného priestoru, nad ktorým sa nachádza vyvýšená kormideľna. Týmto priestorom je spodná, celkom uzavretá paluba rozdelená na dva salóny pre cestujúcich. Horná, tzv. slnečná paluba, ktorá sa nachádza na streche spodnej paluby za kormideľnou, je prístupná dvoma schodištami po bokoch v zadnej časti lode. Plavidlo bolo poháňané lodným dieselovým motorom Škoda 6L s výkonom 99,3 kW, pričom k jeho naštartovaniu bol využívaný stlačený vzduch z tlakovej fľaše.
Distribuovaný Raytracing

Distribuovaný raytracing je fotorealistický 3D vykresľovací algoritmus, ktorý využíva integrovanie metódou Monte Carlo na výpočet intenzity svetla, ktoré dopadá na jednotlivé body na povrchu objektov scény. Algoritmus jednotlivo simuluje tok svetla na scéne, ktoré sa pohybujú smerom od svetla do kamery. Vychádza z algoritmu raytracing.
"Bežný" raytracing.
V bežnom raytracing-u sa pri každom dopade na objekt sa vygeneruje len jeden lúč v smere k svetlu. V závislosti od uhla, pod akým svetlo dopadá a jeho materiál, potom algoritmus vypočíta, ako bude konkrétny bod osvetlený. Keďže je lúč len 1,
z miesta x vieme určiť len či je osvetlený alebo nie, vylučujeme prípad, keď je napríklad svetelný zdroj plocha a miesto je čiastočne zatienené iným objektom, alebo keď svetlo dopadá na bod x nepriamo, po odraze od nejakej inej plochy. Bežný raytracing s nepriamym osvetlením počíta, ale len s jeho zrkadlovou zložkou. 
Distribuovaný raytracing.
Modifikácia spočíva v tom, že z každého miesta vygeneruje do celej hemisféry N lúčov (pre pevne dané N), z ktorých vypočíta príspevky priameho aj nepriameho osvetlenia. To prinesie niekoľko efektov ako napríklad mäkké tiene alebo mäkké odrazy. Príspevok z nepriameho osvetlenia algoritmus spočíta tak, že z daného miesta vygeneruje znovu N nových rôznych lúčov rovnakou metódou. Z toho plynie vysoká časová zložitosť, ktorá bude v tomto prípade exponenciálna v závislosti na hĺbke rekurzie. Tento problém rieši algoritmus path Tracing, ktorý generuje lúč zakaždým len 1 s rôznou pravdepodobnosťou.
Studio Granda

Studio Granda je skupina architektov so sídlom v Reykjavíku na Islande. Táto spoločnosť bola založená v roku 1987 manželmi "Hardardóttirovcami" (Island) a Britom "Stevom Christerom". Študovali na univerzite architektúry v Londýne.
Ázijská kvalifikácia na Majstrovstvá sveta FIFA vo futsale 1992

Kvalifikácie na Majstrovstvá sveta FIFA vo futsale 1992, ktorú organizovala Ázijská futbalová konfederácia (AFC), sa zúčastnilo 6 ázijských štátov, ktoré bojovali o 2 miestenky na záverečný turnaj v 2 skupinách kvalifikácie. 
Priamy postup.
Priamo postupovala iba hostiteľská krajina, ktorá sa na prvých majstrovstvách sveta v roku 1989 nepredstavila:
Architectural Association School of Architecture

Architectural Association School of Architecture (slovensky: "Univerzita architektúry"), známa aj ako AA, je architektonická škola v Londýne vo Veľkej Británii.
Úrad boja proti organizovanej kriminalite Prezídia Policajného zboru

Úrad boja proti organizovanej kriminalite Prezídia Policajného zboru bol "špecializovaný útvar Policajného zboru". Zaoberal sa bojom proti "najzávažnejšej organizovanej trestnej činnosti". Do tejto kategórie zločinu patria aj terorizmus, obchodovanie s drogami, obchodovanie s ľuďmi, vykorisťovanie, nelegálne obchodovanie so zbraňami, legalizácia príjmov z trestnej činnosti a iné činy.
Úrad sídlil na Račianskej ulici v Bratislave, tvorilo ho niekoľko organizačných jednotiek. Jeho súčasťou bola aj Národná protidrogová jednotka a Finančná polícia.
K 1. decembru 2012 bol úrad zlúčený s Úradom boja proti korupcii do novej agentúry, Národnej kriminálnej agentúry Prezídia Policajného zboru. Do novej agentúry prešli policajní špecialisti z oboch predchádzajúcich úradov. Cieľom zlúčenia malo byť zefektívnenie špeciálnej policajnej činnosti.
Hæstiréttur Íslands

Hæstiréttur Íslands (doslova "Najvyšší súd Islandu") je najstarší súd a má najvyššiu súdnu moc na Islande. 
Islandské súdnictvo je rozdelené na hlavný (najvyšší) súd a okresné súdy. Hlavný súd je práve tento Hæstiréttur, v ktorom sedí deväť sudcov, ktorý majú v súlade s návrhmi ministra spravodlivosti, najvyššie velenie v štáte. Nachádza na ulici Lindargata 2 v Reykjavíku, v budove, ktorá bola špeciálne postavená na tento účel a začala sa používať v roku 1996.
Ázijská kvalifikácia na Majstrovstvá sveta FIFA vo futsale 1996

Kvalifikácie na Majstrovstvá sveta FIFA vo futsale 1996, ktorú organizovala Ázijská futbalová konfederácia (AFC), sa zúčastnilo 10 ázijských štátov, ktoré bojovali o 3 miestenky na záverečný turnaj v 3 skupinách kvalifikácie. Prebiehala od 27. marca17. augusta 1996.
Železničná stanica Wien Meidling

Wien Meidling je železničná stanica vo Viedni.
Vepuauet

Vepuauet (; ďalšie formy: Wepwawet, Upuaut, Wep-wawet, Wepawet) alebo Ofois (), bol staroegyptský boh s hlavou vlka, ktorý bol pôvodne božstvom vojny a kultovým ochrancom mesta Saut ( – „Vlčieho mesta“, v 13. hornoegyptskom kraji) v Hornom Egypte. Vepuauet bol považovaný v prvom rade za prieskumníka, ktorý kráčal pred vojskom a pripravoval mu cestu. To sa odzrkadľuje i v jeho mene, ktoré značí "Otvárač ciest". Vepuauetov obraz nesie aj "šedeš", štandarda, ktorú nieslo vojsko do boja.
Vepuauet, ako sa zdá, bol pôvodne iba symbolom faraóna, ktorý na seba chcel prijať charakteristiky tohoto dravca. O Vepuauetovi sa tvrdilo, že sprevádza faraóna na love, a v tejto funkcii bol označovaný ako "Ten s ostrým šípom mocnejším ako bohovia".
Neskoršie viedlo spojenie vlčieho boha s vojnou, a teda aj smrťou, k predstave, že je i otváračom ciest do a skrz Duat, egyptské podsvetie. Vlk bol navyše zviera podobné šakalovi, ktorý sa spájal s bohom podsvetia Anupom. Vepuauet teda začal byť spájaný s bohom-balzamovačom a nakoniec sa stal jeho synom a bola mu pripísaná podoba šakala. Rozdiel medzi Vepuauetom a Anupom v zobrazovaní bola farba: Vepuauet mal sivú farbu a Anup čiernu.
V umení bol Vepuauet zobrazovaný ako vlk alebo šakal či ako muž s hlavou týchto zvierat. Aj ako šakal bol boh spodobňovaný so šedivou alebo bielou srsťou, ktorá poukazovala na pôvodnú spojitosť s vlkom. Na zobrazeniach bol odetý ako vojak, často držiaci typické symboly tejto profesie – mlat a luk.
Po istú dobu koloval Egyptom mýtus, považovaný dnes za propagandu faraónov, ktorý hlásal, že Vepuauet sa narodil v svätyni mesta Pervadžet, v srdci Dolného Egypta. Týmto spôsobom bol boh-vlk, ktorý bol dovtedy ochrancom iba Horného Egypta, začlenený do kráľovského rítu a stal sa symbolom zjednotenia zeme. 
V dôsledku zmien prebiehajúcich v egyptskom panteóne postupne Vepuauet splynul s Anupom.
Canaan Online

Canaan Online je free-to-play MMORPG hra, ktorú je možné hrať v internetovom prehliadači. Bola vydaná v Číne a v roku 2010 aj v Európe prostredníctvom portálov gPotato. Hranie nevyžaduje žiadne pravidelné mesačné alebo ročné poplatky. Hráči si môžu v hre v prípade záujmu zakúpiť niektoré predmety za reálne peniaze, ale nie je to podmienkou.
Popis hry.
Hráč si na začiatku zvolí postavu za ktorú chce hrať. Má možnosť výberu z piatich povolaní - Warrior, Priest, Ranger, Mage a Druid, okrem toho si vyberie meno a zvolí si vzhľad postavy. Hráč si môže počas hry skrotiť nejaké NPC (zviera), ktorý mu potom pomáha v boji. Podobne ako u iných MMORPG hráč zabíjaním NPC získava skúsenosti a tým zvyšuje svoju úroveň. S inými hráčmi je možné navštevovať dungeony, vytvárať guildy alebo bojovať hráč proti hráčovi.
Jazyky.
Hra je dostupná v anglickom, nemeckom a francúzskom jazyku.
Externé odkazy.
Canaan.gPotato.eu - oficiálna stránka hry s možnosťou registrácie a online hrania.
Keisos

Keisos (starogr. "Κεῖσος" – "Keisos", ) je v gréckej mytológii syn a nástupca argejského kráľa Temena.
Keď jeho otec Temenos poveril funkciou vrchného veliteľa vojsk v Argu Déifonta, manžela svojej dcéry Hyrnétho, ktorá bola jeho obľúbencom, u Keisa a jeho bratov vzrástli obavy, že sa Deifontes stane kráľom Argu. Z toho dôvodu bratia zosnovali proti otcovi sprisahanie a zabili ho.
Podľa inej verzie Temenos počas sprisahania neumrel. Najatí vrahovia ho len zranili a jemu sa podarilo utiecť do Arkádie, kde neskôr zomrel ako ctená osoba.
Keisos a jeho bratia sa potom snažili Hyrnéthu a Déifonta od seba rozdeliť. Vzhľadom na to, že tento plán zlyhal, Hyrnétho uniesli. Déifontes ich potom prenasledoval pričom bola Hyrnétho nešťastnou náhodou zabitá. Déifontes potom so svojimi deťmi Hyrnetho pochoval a miesto kde skonala, bolo časom pomenované na "Hyrnéthion".
Trónu sa následne zmocnil Keisos, najstarší zo synov Temena. Keisos mal dvoch synov, Maróna a Medóna, ktorý sa po jeho smrti stal následníkom trónu v Argu.
Otorinolaryngológia

Otorinolaryngológia (skrátene aj ORL) je medicínsky chirurgický odbor, ktorý sa zaoberá diagnostikou a liečbou ochorení ucha, nosa, nosovej dutiny a prinosových dutín, hltana a hrtana. Niekedy sa vyskytuje aj užšia špecializácia otológia (ušné lekárstvo), rhinológia (nosové lekárstvo) a laryngológia (krčné lekárstvo), ďalej foniatria (poruchy hlasu, sluchu a reči) a neurootológia (ušné šelesty a závraty ORL pôvodu).
Názov odboru pochádza z gréckeho slova ωτορρινολαρυγγολογία (otos = druhý pád slova ucho, rhinos = nos, larynx = hrtan, logos = veda). 
V diagnostike sa využívajú aj moderné zobrazovacie metódy (endoskopia, v neurootológii kraniokorpografia, elektronystagmografia, videonystagmografia a posturografia) v terapii najmä chirurgické zákroky (tonzilektómia, adenotómia, polypektómia a i.) a medikamenty.
Skupina armád Visla

Skupina armád Visla () bola armádna skupina nemeckej armády, pôsobiaca na sklonku druhej svetovej vojny na strednej časti východného frontu. Bola vytvorená 24. januára 1945 zo zvyškov Skupiny armád A, Skupiny armád Stred a ďalších menších bojových zoskupení, ktoré boli rozdrvené visliansko-odrianskou operáciou. Úlohou skupiny armád Visla bolo brániť Berlín pred postupujúcou Červenou armádou. Prvým veliteľom tejto armádnej skupiny bol Heinrich Himmler, ktorého vzhľadom na jeho nedostatočné skúsenosti s velením armády nahradil po neúspešnej ofenzívnej operácii Slnovrat generál Gotthard Heinrici. Jednotky Skupiny armád Visla sa zúčastnili bitky o Berlín a bojovali v Halbskom kotli. Po bezpodmienečnej kapitulácii Nemecka armádna skupina zanikla.
Šupinový šev

Šupinový šev () je spojenie (tzv. kostný alebo lebečný šev) medzi spánkovou šupinou a temennou kosťou. Všeobecnejšie sa rovnakým termínom označuje šupinový typ kostného švu, kedy sú kosti, ktoré sa spájajú, vzájomne cez seba preložené ako rybie šupiny.
Tento šev zaniká ako jeden z posledných, po 60.roku života, často pretrváva po celý život.
Bast

Bast môže byť:
Medón

Medón (, ) môže byť:
Medon môže byť aj:
Gregor Toursky

Gregor Toursky alebo Gregor z Tours alebo (fr.) Grégoire de Tours [greguar dtúr] lat. "Georgius Florentius Gregorius"; (* 538 Urbs Arverna /dnes Clermont-Ferrand/ Galia – † 17. november 594, Tours, Franská ríša) bol biskup v Tours, cirkevný historik a historik Frankov a špeciálne dynastie Merovejovcov a kraja Auvergne.
Život.
Pochádzal z aristokratickej arvernskej rodiny. Jeho otec a starý otec boli senátori, strýko Gallus alebo Sv. Gal I. – biskup v Clermonte. Po matke bol spríbuznený s biskupmi z Lyonu a St. Nizier a z Langres. Jeho otec zomrel mladý. Vychovávala ho matka v Cavaillone, potom strýko Gal († 551) a arcidiakon Avit v Clermonte. Potom dovŕšil vzdelanie u strýka Niziera v Lyone v roku 563. Kariéru začal v hodnosti diakona v bazilike St. Julien. V roku 573 bol zvolený za biskupa v Tours pravdepodobne na príhovor kráľovnej Brunhildy a kráľa Austrázie Sigeberta I. Počas svojho episkopátu zažil konflikty franských kráľov. Posvätil hlavu Chilpericha I. a Fredegondy, ktorú obvinil zo zodpovednosti za smrť biskupa Prétextata. Zomrel v Tours v 594. Podľa Bruna Dumézila tento dátum nie je dosť presný.
Gregor často citoval antických autorov Vergília, Sallusta a Plínia. Vyslovoval sa proti Židom a ariánstvu. Život sv. Gregora vydal v 10. storočí abbé Odon de Cluny.
Žihadlo

Žihadlo je ostrý orgán alebo časť tela rôznych živočíchov (typicky článkonožcov), ktorým živočích obvykle vstrekuje jed, najčastejšie prepichnutím kože iného živočícha. Skutočné žihadlo sa líši od iných bodacích štruktúr tým, že bodnutie je jeho vlastnou akciou, na rozdiel od zubov, ktoré prebodávajú silou čeľustí, a od ostňov (tŕňov) či pŕhľavých chlpov rastlín, kde je bodnutie plne v réžii obeti.
Zoológia.
Hlavným typom konštrukcie žihadiel je ostrý orgán slúžiaci pre útok alebo obranu, zvlášť ak je spojený s jedovou žľazou a prispôsobený k zasadzovaniu rán bodaním; príkladom je chvostové žihadlo šťúra. Osa má žihadlo schopné spôsobiť veľmi bolestivé bodnutie a používa ho cielene v prípadoch, kedy sa cíti ohrozená.
Žihadlo sa nachádza typicky na zadnej časti tela živočícha. Medzi živočíchmi disponujúcimi žihadlom patria napríklad včely, osy, sršne a šťúry; šťúrie žihadlo však nie je homológne k ostatným trom, je príkladom konvergenčnej evolúcie.
Špecificky u včely medonosnej je žihadlo včelích robotníc (modifikované kladielko, rovnako ako u iných blanokrídlovcoch so žihadlom) opatrené protismernými ostňami. Po bodnutí uviazne v tkanive cicavcov a vytrhne sa z tela včely, ktorá potom počas niekoľkých minút zahynie. Žihadlo má vlastný ganglión a počas niekoľkých minút pokračuje v zarezávaní do tkaniva a vypúšťaní jedu. Na otázku, ako sa tento rys vyvinul, keď je pre jedince zjavne nevýhodný, dáva odpoveď uvedomenie si, že predátori z radov cicavcov môžu ľahko zničiť celú kolóniu, ak nie sú včas zahnaní. Po zničení kolónie hynie sterilná robotnica bez potomkov, preto iba ubránením kolónie môže dôjsť k prenosu génov na ďalšiu generáciu. Použitie ostnatého žihadla je samovražedné len pri zásahu proti cicavcom; včely (z iných kolónií pri vzájomných bojoch) možno bodať opakovane. Preto sa samovražednosť použitím žihadla dostane na scénu len pri obrane proti útoku, ktorý hrozí zničením celej kolónie. Žihadla väčšiny ostatných včiel a ôs nemajú ostne, preto môžu byť používané opakovane. Jedinou výnimkou sú osy "Vespula", "Dolichovespula" a "Brachygastra mellifica", ktoré však majú ostne tak malé, že sa žihadlo nevytrhne, takže môžu aj tieto osy bodať opakovane.
Žihadla u živočíchov mimo kmeň článkonožcov.
Orgány, ktoré plnia podobnú funkciu u iných živočíchov ako článkonožcov, sa často označujú ako „žihadlá“, napriek tomu sú technicky považované za niečo iné (napr. jedový osteň). Patrí medzi nich modifikovaný zubovitý výrastok tŕňovkovitých, jedové bodce na zadných nohách 
vtákopyska alebo aj chápadlá medúz.
Podobne sa termín niekedy používa aj pre zub hada. Jeden druh hadov v Južnej Afrike, "Psammophylax rhombeatus", je známy tiež ako "skaapsteker" (afrikánsky „ovčie žihadlo“).
Marta Nitranová

Marta Nitranová (* 26. máj 1942, Bratislava† 19. máj 2021, Badajoz, Španielsko) bola slovenská operná speváčka, soprán.
Životopis.
Spev študovala na Konzervatóriu v Bratislave u prof. Magdy Móryovej, v rokoch 1972 až 1973 bola na študijnom pobyte v Miláne a Trevise (u Marcella del Monaca) v Taliansku. V roku 1968 sa zúčastnila Medzinárodnej speváckej súťaže v Sofii v Bulharsku. Na medzinárodnej speváckej súťaži v brazílskom Rio de Janeiro (1969) obsadila tretie miesto a vystúpila aj na koncerte laureátov v Sao Paulo. Sólistkou opery Slovenského národného divadla v Bratislave bola v rokoch 1966 - 1996. Vo svojich kreáciách vedela skĺbiť spevácky výraz s hereckým prejavom a podať silný expresívny výkon. Postavu Katreny v Suchoňovej Krútňave spievala okrem Bratislavy aj v mníchovskej premiére v Theater am Gärtnerplatz v roku 1979.
Kakkmaddafakka

Kakkmaddafakka je nórska indie rocková kapela vytvorená v Bergene. Ich hudba je ovplyvnená širokou škálou žánrov, vrátane prvkov rocku, hip hopu, reggae, disco, R&amp;B a house music. Skupina je známa svojimi živými koncertmi, ktorých sa zúčastňuje až 12 hudobníkov.
História.
Kapela bola založená bratmi Axelom a Palom Vindenesovcami, spolu so školskými priateľmi Jonasom Nielsenom a Stianom Sævigom. Všetko sú to klasicky vyškolení hudobníci. Skupina vznikla na jednorazové vystúpenie v centre mládeže, Ungdomshuset 1880, ale po pozitívnom ohlase pokračovala v hraní po celom Nórsku.
Marón

Marón (starogr. "Μάρων" – "Marón", ) môže byť:
Objav hrobky Childerika I.

Objav hrobky Childericha I. sa datuje na 27. mája 1653. Tento dôležitý archeologický nález, ktorý potvrdil existenciu zakladateľa dynastie Merovejovcov Childericha I., odkryl pri stavbe hospicu v blízkosti kostola Saint-Brice v meste Tournai nemenovaný robotník.
Obsah hrobky.
Hrobka obsahovala súčasti zbraní, napríklad: obojsečný meč spata, scramasax, sekera franciska, kopija, časť štítu, hodnotné klenoty. Spomedzi klenotov boli dôležité zlatá cibuľovitá brošňa, zlatý náramok, 300 mincí, z toho 200 strieborných a 100 zlatých. Najstaršia minca mala 500 rokov už pri jej ukladaní do hrobky. Našla sa aj rukoväť meča spata, časti puzdra na scramasax a cenné spony a ozdoby, väčšinou zlaté a zdobené technikou cloisonné s alamandínmi. Súčasťou pokladu bolo aj asi tristo zlatých príveskov v tvare včely, ktoré boli doplnkami brokátového plášťa. Dôležitý pre identifikáciu bol zlatý pečatný prsteň so štylizovaným vyrytým portrétom hlavy a nápisom CHILDERICI REGIS. V hrobke sa nachádzali aj písomné dokumenty. 
Hrobku a jej mobiliár preskúmal a popísal Jean Jacques Chifflet (1588–1673), lekár a archeológ. Dal vyhotoviť z nájdených predmetov medené kópie a prácu o náleze zverejnil v roku 1655 vo svojom diele "Anastasis Childerici I. Francorum regis" v latinskom jazyku. Vtedajší miestodržiteľ španielskeho Nizozemska Habsburg arciknieža Leopold Wilhelm vzal poklad pri príležitosti pracovnej cesty do Viedne. Neskôr ho poslali ako dar Ľudovítovi XIV. do Paríža, kde ho uložili do Kráľovskej knižnice, dnes Francúzskej národnej knižnice.
Lúpež pokladu.
Childerichov poklad s 80 kg predmetov zo zlata bol ulúpený z kráľovskej knižnice v noci z 5. na 6. novembra 1831 a zlato bolo roztavené. Našlo sa len niekoľko predmetov - z nich aj včely - v rieke Seina, kam boli vhodené. Tento poklad dnes nahrádza súbor medených kópií, ktoré boli urobené po objave hrobu a niekoľko faksimílií, ktoré dali urobiť Habsburgovci. Niektoré súčasti pokladu boli znovu nájdené a vystavené v „Kabinete medailí“ v „Národnej knižnici“. Zoznam predmetov darovaných Ľudovítovi XIV. Leopoldom Habsburským v roku 1978 zmizol, z čoho sa usúdilo, že ho ukradli.
Anekdoty v súvislosti s objavom.
Po Francúzskej revolúcii urobil poklad silný dojem na Napoleona I. Childerichove včely si zvolil ako svoj bojový cisársky symbol namiesto dovtedajšej kráľovskej ľalie Kapetovcov.
Pri vykopávkach v osemdesiatych rokoch 20. storočia boli odkryté ďalšie hroby, ktoré patrili k pohrebisku Frankov. Vo vzdialenosti 15 až 20 metrov od Childerichovej hrobky sa našli ostatky viacerých obetovaných koní bez postrojov. Datovali ich na koniec 5. storočia a pripísali ich k mobiliáru Childerichovej hrobky, čo bolo potom interpretované tak, že Childerich asi nebol pokrstený.
Kára

Kára môže byť:
Skalná časť spánkovej kosti

Skalná časť spánkovej kosti alebo (nepresne, resp. v širšom slova zmysle) skalná kosť (, v lekárskom slangu často "pyramída"), je jedna z troch hlavných častí spánkovej kosti. Je súčasťou lebečnej bázy a obsahuje zmyslové orgány pre sluch a zachovanie rovnováhy.
Skladá sa z týchto častí:
Všetky osifikujú enchondrálne.
Skalná kosť

Skalná kosť () je hlavnou súčasťou skalnej časti spánkovej kosti. Svojim tvarom pripomína pyramídu, ktorej dlhá os smeruje zozadu dopredu a z boku smerom k stredu, a ktorá zapadá medzi veľké krídlo klinovej kosti a telo záhlavnej kosti. S veľkým krídlom sa spája klinovoskalným chrupkovým spojením ("synchondrosis sphenopetrosa"), so záhlavnou kosťou skalnozáhlavným chrupkovým spojením ("sychondrosis petrooccipitalis"). V oblasti hrotu je spojenie neúplné a nachádza sa tam jarmový otvor ("foramen lacerum"). Vzadu v oblasti bázy prechádza skalná kosť do hlávkového výbežku ("processus mastoideus").
Skalná kosť má 4 plochy:
Plochy sa vpredu zbiehajú do hrotu pyramídy ("apex pyramis").
Kabušiki gaiša

Kabušiki gaiša alebo kabušiki kaiša ( – doslovný preklad: "akciová / podielová spoločnosť"; v japončine skratka 株, v latinke "K.K."; anglický prepis "kabushiki gaisha") je právna forma obchodnej spoločnosti definovaná japonským obchodným zákonníkom.
Písanie.
V japončine môže stáť názov tejto právnej formy pred vlastným menom spoločnosti (napr. – "Kabušiki gaiša Nikon") alebo za ním (napr. – "Suzuki kabušiki gaiša"). Pri preklade svojho obchodného mena tieto japonské spoločnosti používajú ako označenie právnej formy „Co. Ltd.“ (napr. Casio Computer Co., Ltd.), „Corp.“ – „Corporation“ (napr. Sony Corporation) alebo „Inc.“ – „Incorporated“ (napr. ANA Holdings Inc.).
História.
Voľným vzorom právnej úpravy tejto právnej formy je právo spoločností používané v Spojených štátoch, čo súvisí s faktom, že na revízii japonského korporátneho práva počas spojeneckej okupácie Japonska po druhej svetovej vojne sa v rokoch 1949 – 1950 podieľali právnici z Chicaga, ktorí použili ako predlohu Illinoiský zákon o obchodných korporáciách z roku 1933 ("Illinois Business Corporation Act of 1933").
Špecifiká.
Variantom právnej formy kabušiki gaiša je (od roku 2006) tzv. hi-kókai kabušiki gaiša („zatvorená kabušiki gaiša“), pri ktorej musí správna rada súhlasiť s každým prevodom podielov. Kabušiki gaiša sa približne podobá slovenskej akciovej spoločnosti, kým hi-kókai kabušiki gaiša sa približne podobá spoločnosti s ručením obmedzeným.
Potrebné základné imanie (od roku 2006) činí 1 JPY. Kabušiku gaiša má správnu radu (torišimarijaku kai) pozostávajúcu z minimálne troch členov (v hikókai kabušiki gaiša stačí jeden člen), z ktorých aspoň jeden je štatutárnym zástupcom (daihjó torišimarijaku).
Postupimská dohoda

Postupimská dohoda bol plán vypracovaný Veľkou trojkou (USA, ZSSR, Veľká Británia) na Postupimskej konferencii. Rokovalo sa o rozdelení Nemeckej ríše a následnom vybudovaní poničenej povojnovej Európy.
Rokovaní sa zúčastnili najvyšší predstavitelia víťaznej koalície, Stalin, Harry Truman, Winston Churchill, ktorý však prehral v rovnakej dobe prebiehajúce voľby a na zasadaní ho vystriedal Clement Attlee.
Dohoda bola vypracovaná ako communiqué a nie ako mierová zmluva v zmysle medzinárodného práva, hoci z nej vyplývali konkrétne skutočnosti. Bola nahradená Zmluvou o konečnom usporiadaní vo vzťahu k Nemecku, podpísanou 12. septembra 1990.
Protokol.
V Postupimskej dohode sa Spojenci (USA, ZSSR, Veľká Británia) uznášajú:
Navyše, s cieľom ukončiť vojnu v Tichomorí bola na Postupimskej konferencii vydaná Postupimská deklarácia, Vyhlásenie určujúce podmienky japonskej kapitulácie (26. júl 1945), v ktorom Spojenci (VB, USA, ZSSR) a Nacionalistická vláda Čínskej republiky generála Čankajška žiadala Japonsko o výber medzi kapituláciou a zničením.
Žiguľovskije gory

Žiguľovskije gory () alebo Žiguli alebo Žigulské vrchy sú geomorfologický celok v Rusku, neďaleko mesta Samara. Ležia na pravom brehu Volgy, ktorú núti opísať veľký oblúk; vzniknutý polostrov sa nazýva Samarskaja Luka. Vyvýšenina je dlhá 60 km a široká 30 km, najvyšší bod, hora Bezymjannaja, dosahuje 381 metrov nad morom - je tak najvyšším vrchom európskej časti Ruska, keď nepočítame Ural, Kaukaz a Kolský polostrov.
Názov.
Názov pohoria sa podľa legendy odvodzuje od slova "ožog" - spálenina. Skrývali sa tu lúpežníci, ktorí od prechádzajúcich lodí vyberali výpalné.
Geografia.
Hory boli vyvrásnené pred siedmimi miliónmi rokov, sú tvorené prevažne vápencom. Porast tvorí borovicová a javorová lesostep. V horách rastie množstvo húb, najmä plávky. Vyskytujú sa tu typicky stepné druhy (včelárik zlatý, modlivka zelená, endemický druh dúška materina), ale tiež los mokraďový. Veľká časť pohoria je vyhlásená rezerváciou. Centrom oblasti je mesto Žigulovsk.
Ohlasy.
Tunajšie scenérie vyhľadávali mnohí umelci, napr. Ivan Ajvazovskij. Podľa hôr je pomenovaný automobil aj pivo. Žiguli sú vyhľadávané milovníkmi záhad, lebo tu bývajú hlásené početné paranormálne javy. Podľa povestí sa v horách skrýva vchod do podsvetia.
Adamov most

Adamov most (, hin. "Ádam Kápul", sin. "Adamgé pálama", tam. "Cetu") je 40-50 km dlhá reťaz koralových ostrovov medzi ostrovmi Mannar (Srí Lanka) a Pamban (India). Je to pozostatok pevninského prepojenia, ktoré kedysi existovalo medzi územiami týchto štátov a ktoré dnes tvorí predovšetkým prekážku pre lodnú dopravu.